open-index/open-wikipedia-markdown huggingface dataset:
Ζώντας στο ψέμα

***Ζώντας στο ψέμα*** (Ισπανικά: *Mentir para Vivir*) είναι τηλενουβέλα μεξικάνικης παραγωγής του 2013.

Πρωταγωνιστούν Μαϊρίν Βιγιανουέβα, Νταβίντ Σεπέδα, Ντιέγο Ολιβέρα και Αλταϊρ Χαράμπο.

## Υπόθεση
Η Οριάνα Καλιγάρις και ο Χοσέ Λουίς Φαλκόν ζουν στην Κολομβία με την εξάχρονη κόρη τους, την Αλίνα. Μια μέρα, ο Χοσέ εξομολογείται στην Οριάνα, τη συμμετοχή του σε επιχείρηση λαθρεμπορίου και ότι τα κέρδη κατατίθενται σε λογαριασμό που άνοιξε στο όνομα της Οριάνα, αλλά χωρίς τη συγκατάθεσή της και ότι είναι καταζητούμενοι από την αστυνομία.

## Κάστ
*Μαϊρίν Βιγιανουέβα ως *Οριάνα Καλιγάρις ντε Φαλκόν/Ινές Βαλδίβια Αρέστι*
*Νταβίντ Σεπέδα ως *Ρικάρδο Σάντσεζ Μπρετόν*
*Ντιέγο Ολιβέρα ως *Χοσέ Λουίς Φαλκόν*
*Αλταϊρ Χαράμπο ως *Ρακέλ Λαντέσμα*
*Λετίσια Περδιγόν ως *Ματίλντε Αρέστι ντε Καμάρχο*
*Σεσίλια Γκαμπριέλα ως *Λουσίνα Γκονσάλες*
*Νούρια Μπάχες ως *Φιδέλια Μπρετόν*
*Λούρδες Μουνγκία ως *Μαρία Λίλια Μάρτιν ντε Σάντσεζ Φερνάντες*
*Φερντινάντο Βαλένσια ως *Μπέρτο Μάρτιν*
*Χοακίν Κοσίο ως *Χοακίν*
*Χουάν Κάρλος Μπαρέτο ως *Ρούμπεν Καμάρχο*
*Φαμπιάν Ρόμπλες ως *Πιέρο Βεραστεγούι*
*Φελίπε Ναχέρα ως *Πάδρε Μαριάνο*
*Οσβάλντο ντε Λεόν ως *Λεονάρδο Ολβέρα ντε λα Γκάρσα*
*Λουίς Φερνάντο Πένια ως *Ελισέο*
*Γεραλντίν Γαλβάν ως *Φαμπιόλα Καμάρχο Αρέστι*
*Λούκας Βελάσκες ως *Σέσαρ Καμάρχο Αρέστι*
*Αλεχάντρο Εσπεϊτσέρ ως *Σεμπαστιάν Σάντσεζ Μπρετόν*
*Άνα Πάολα Μαρτίνες ως *Αλίνα*
*Αλμπέρτο Αγνέσι ως *Αντόνιο Αραούχο*
*Μαριλούζ Μπερμούντες ως *Μαριλού Τάπια Σεράνο*
*Μανουέλ Γκισάρ ως *Μπενίνο Χιμένες*
*Μαριάνα Γκάρσα ως *Μαρία Χιμένες*
*Τζοάνα Μπρίτο ως *Νάντια*
*Μαρία Πράδο ως *Ελβίρα*
*Κλάουδια Ορτέγα ως *Μπερενίσε*
*Ιγνάσιο Γουαδαλούπε ως *Μανόλο*
*Χερμάν Γκουτιέρρες ως *Εσεκίλ Σάντος*
*Έρικ Γκέτσα ως *Χόρχε*
*Αδριάνα Ροέλ ως *Παλόμα Αρέστι*

**Γκεστ εμφανίσεις**
*Έρικ Ντίας ως *Ρικάρδο*
*Λορένα Βελάσκες ως *Κα. Καρμόνα*
*Κίκα Έδγαρ ως *Σελέστε Φλόρες (νεαρή)*
*Αλεχάντρο Τομμάσι ως *Γκαμπριέλ Σάντσεζ Φερνάντες*
*Λάισα Γουίλκινς ως *Ινές Βαλβίδια Αρέστι*
*Ντούλσε Μαρία ως *Χοακίνα "Τζάκι" Μπαρραγάν*
*Κιέτα Λαβάτ ως *Μερσέντες*

## Βραβεία
Η Τηλενουβέλα βραβεύτηκε με τα εξής βραβεία:
*3 Βραβεία TvyNovelas (Συμπρωταγωνιστής, Νεαρός Ηθοποιός, Σκηνοθεσία)
*3 Βραβεία TV Adicto Golden (Επιστροφή Κορυφαίας Ηθοποιού, Κείμενο, Τοποθεσία)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Τακούμι Μιναμίνο

Ο **Τακούμι Μιναμίνο** (南野 拓実, 16 Ιανουαρίου 1995) είναι Ιάπωνας ποδοσφαιριστής, ο οποίος αγωνίζεται ως πλάγιος ή επιθετικός μέσος για λογαριασμό της Μονακό  και της εθνικής ομάδας της Ιαπωνίας.

Ο Μιναμίνο ξεκίνησε την καριέρα του από την ιαπωνική Σερέσο Οσάκα το 2012 και στη πρώτη του σαιζόν ονομάστηκε νέος παίκτης της χρονιάς. Το 2014 αποκτήθηκε από την Ρεντ Μπουλ Σάλτσμπουργκ, στην οποία παρέμεινε για τέσσερις επιτυχημένες σαιζόν. Μετά από τις εντυπωσιακές του εμφανίσεις για τον σύλλογο, αποκτήθηκε από τη Λίβερπουλ τον Ιανουάριο του 2020 για 7,25 εκατομμυρία λίρες, και έγινε ο πρώτος Ιάπωνας που αγωνίστηκε για το σύλλογο. Με τη Λίβερπουλ κέρδισε την πρώτη του χρονιά το πρωτάθλημα.

Ο Μιναμίνο πραγματοποίησε το ντεμπούτο του με την εθνική ομάδα Ιαπωνίας το 2015 και έχει πραγματοποιήσει 26 εμφανίσεις, σκοράροντας 12 γκολ. Ήταν μέλος της ομάδας που έφτασε στον τελικό Κυπέλλου Ασίας το 2019.

## Παραπομπές


Κατηγορία:Ιάπωνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ιάπωνες ποδοσφαιριστές στο εξωτερικό
Κατηγορία:Ποδοσφαιριστές Εθνικής Ιαπωνίας
Κατηγορία:Ποδοσφαιριστές Σερέσο Όσακα
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Σαουθάμπτον ΦΚ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ασιατικού Κυπέλλου Εθνών 2023
Φεντερίκο Κιέζα

Ο **Φεντερίκο Κιέζα** (ιταλικά:*Federico Chiesa*, 25 Οκτωβρίου 1997) είναι Ιταλός ποδοσφαιριστής ο οποίος αγωνίζεται για λογαριασμό της Λίβερπουλ και της εθνικής ομάδας Ιταλίας. Αγωνίζεται κυρίως ως πλάγιος μέσος, αλλά μπορεί να χρησιμοποιηθεί και ως επιθετικός.

Ο Κιέζα ξεκίνησε την καριέρα του από τις ακαδημίες της Φιορεντίνα. Πραγματοποίησε το ντεμπούτο του με την κυρία ομάδα το 2016. Τις 5 Οκτωβρίου 2020, ο Κιέζα αποκτήθηκε με μορφή διετούς δανεισμού από τη Γιουβέντους, με 3 εκατομμύρια ευρώ δάνειο τη πρώτη σεζόν και 7 τη δεύτερη, με υποχρέωση αγοράς για 40 εκατομμύρια συν 10 εκατομμύρια σε διάφορες μεταβλητές.

Ο Κιέζα πραγματοποίησε το ντεμπούτο του με την εθνική ομάδα αντρών της Ιταλίας τον Μάρτιο του 2018 και έκτοτε έχει πραγματοποιήσει 21 συμμετοχές με το εθνόσημο, σκοράροντας μία φορά. Ήταν μέλος της αποστολής της Ιταλίας η οποία κατέκτησε το Euro 2020. Ο ίδιος ήταν μέλος της ομάδας του τουρνουά.

## Παραπομπές

## Εξωτερικοί σύνδεσμοι
*

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ιππότες του Τάγματος της Αξίας της Ιταλικής Δημοκρατίας
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2024
Αλεξάντερ Ισάκ

Ο **Αλεξάντερ Ισάκ** (*Alexander Isak*, 21 Σεπτεμβρίου 1999) είναι Σουηδός ποδοσφαιριστής ο οποίος αγωνίζεται ως επιθετικός για τη Λίβερπουλ και την εθνική ομάδα της Σουηδίας.

Ο  Αλεξάντερ Ισάκ ξεκίνησε την καριέρα του από την ΑΙΚ, όπου τη σαιζόν 2016-17 σκόραρε 10 γκολ σε 24 συμμετοχές. Τον Ιανουάριο του 2017 αποκτήθηκε από την Μπορούσια Ντόρτμουντ για μη δημοσιευμένο ποσό, το οποίο εκτιμήθηκε ότι ήταν της τάξης των 9 εκατομμυρίων ευρώ. Τη σαιζόν 2018-19 δόθηκε δανεικός στη Βίλεμ ΙΙ, όπου έγινε ο πρώτος γεννημένος στο εξωτερικό παίκτης ο οποίος σκόραρε 12 γκολ στους 12 πρώτους αγώνες πρωταθλήματος. Το καλοκαίρι του 2019 αποκτήθηκε από τη Ρεάλ Σοσιεδάδ με συμβόλαιο ύψους ενός εκατομμυρίου το χρόνο. Το καλοκαίρι του 2022 αποκτήθηκε από τη Νιουκάστλ, με μεταγραφή ύψους 65 εκατομμυρίων, η ακριβότερη στην ιστορία του συλλόγου, όπου παρέμεινε εκεί μέχρι το καλοκαίρι του 2025.

Την τελευταία μέρα της θερινής μεταγραφικής περιόδου η Λίβερπουλ τον απέκτησε από την Νιουκάστλ με μεταγραφή ύψους 125 εκατομμυρίων λιρών(144 εκατομμύρια ευρώ) όντας ταυτόχρονα την ακριβότερη μεταγραφή του συλλόγου και της Premier League.

Ο Ισάκ πραγματοποίησε το ντεμπούτο του με την εθνική Σουηδίας τον Ιανουάριο του 2017, σε φιλικό αγώνα, και έκτοτε έχει πραγματοποιήσει 26 συμμετοχές με το εθνόσημο, σκοράροντας 6 γκολ. Τον Ιανουάριο του 2017 έγινε ο νεαρότερος σκόρερ στην ιστορία της εθνικής Σουηδίας, σε ηλικία 17 ετών και 113 ημερών.

## Παραπομπές


Κατηγορία:Σουηδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Σουηδοί ποδοσφαιριστές στο εξωτερικό
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Βίλεμ ΙΙ
Κατηγορία:Ποδοσφαιριστές Ρεάλ Σοσιεδάδ
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Ευρωπαϊκού Πρωταθλήματος 2020
Σπυρίδων Πατούσας

Ο **Σπυρίδων Πατούσας** ήταν Έλληνας αγωνιστής και πολιτικός της επανάστασης του 1821 από την Αθήνα.

Ο Πατούσας αναφέρεται στους μορφωμένους και λόγιους των Αθηνών κατά τη περίοδο της επανάστασης. Καταγόταν από παλιά οικογένεια προκρίτων και κτηματιών της Αθήνας προεπαναστατικά, προγονός του ήταν ο Ιωάννης Πατούσας. Το 1833 ο Σπυρίδων αναφέρεται ότι ανήκε στην ενορία των Αγίων Ασωμάτων, και έχει βρεθεί εντοιχισμένη επιγραφή με το όνομα του προγόνου του Χριστόδουλου στην εκκλησία του Προφήτη Ηλία και Αγίου Χαραλάμπους.

Το 1821 πήρε μέρος στην Α΄ Εθνοσυνέλευση Επιδαύρου ως παραστάτης επαρχίας Αθηνών. Το 1822 υπογράφει μαζί με άλλους την συνθήκη της παράδοσης της Ακρόπολης. Το 1822, 1829 και το 1833 διετέλεσε δημογέροντας της πόλης της Αθήνας, δεν είχε καθιερωθεί ακόμα το αξίωμα του δημάρχου.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Δήμαρχοι Αθηναίων
Ελπίζοντας καρδιά μου

***Ελπίζοντας καρδιά μου*** (Ισπανικά: *Esperanza del corazón*) είναι τηλενουβέλα μεξικάνικης παραγωγής του 2011. Είναι ριμέικ των Μεξικάνικων τηλενουβέλων του 1994, *Aguetas de Color de Rosa* και του 1996 *Confidente de Secundaria*.

Πρωταγωνιστούν Λουσία Μέντες, Φερνάντο Αγιέντε, Μπιάνκα Μαροκίν και Πατρίσιο Μποργκέτι.

## Υπόθεση
Η Άνχελα Λάντα έχει μια κόρη, την Λίσα και αγωνίζεται να προχωρήσει τη ζωή της, από αποτυχίες που έχει σχεδιάσει η μοίρα. Λόγω του θανάτου του συζύγου της, Φράνκο, η Άνχελα υφίσταται την κακομεταχείριση της πεθεράς της, Λουκρέσια, η οποία αφαιρεί κάθε προστασία και υποστήριξη, έως ότου την διώξει από το σπίτι της. Η Άνχελα, σαν ηρωίδα, δεν θα σταματήσει ποτέ να είναι θετική και ενθουσιώδης, μπροστά σε αντιξοότητες, και θα ανταποκριθεί με αξιοπρέπεια και με μεγάλο πνεύμα. 

## Κάστ
*Λουσία Μέντες ως *Λουκρέσια Ντάβιλα χηρ. ντε Ντουπρίς*
*Φερνάντο Αγιέντε ως *Ορλάντο Ντουάρτε*
*Μπιάνκα Μαροκίν ως *Άνχελα Λάντα ντε Ντουπρίς*
*Πατρίσιο Μποργκέτι ως *Μαριάνο Ντουάρτε*
*Μαρισόλ ντελ Όλμο ως *Λορένσα Ντουπρίς Ντάβιλα ντε Καμπράλ*
*Αγουστίνα Αράνα ως *Φράνκο Ντουπρίς Ντάβιλα*
*Λισάρδο ως *Άλντο Καμπράλ*
*Χουάν Κάρλος Μπαρέτο ως *Σιλβέστρε Φιγκερόα*
*Αλεχάντρα Άβαλος ως *Γκλάντις Γκουσμάν*
*Μανέ ντε λα Πάρρα ως *Αλέξις Ντουάρτε Μορένο*
*Χουλίσα ως *Γκρέτα Λασκουρέιν Ριβαδενέιρα*
*Κάρμεν Αούμπ ως *Κρίστα Καμπράλ Ντουπρίς*
*Τάνια Βάσκες ως *Καμίλα Μορένο*
*Μπάρμπαρα Τόρρες ως *Μπόμπι*
*Λαουρεάνο Μπρισουέλα ως *Λαουρεάνο*
*Αλεχάντρο Εσπεϊτσέρ ως *Ντιέγο Ντουπρίς Λάντα*
*Σαμάντι ως *Αβρίλ Φιγκερόα Ντουπρίς*
*Μαριάνα Μπότας ως *Μπρίτνεϊ Φιγκερόα Γκουσμάν*
*Χεσούς Σαβάλα ως *Ούγκο Μαρτίνες "Γουάμπι"*
*Τέλμα Μαδριγάλ ως *Λίσα Ντουπρίς Λάντα/Μόνικα*
*Μάρκο ντε Πάολα ως *Λεονάρδο*
*Φερνάντα Αροσκέτα ως *Αλεχάντρα*
*Λίλια Αραγόν ως *Λα Τότσα*
*Εμμανουέλ Ορεντάι ως *Μπράντον Φιγκερόα Γκουσμάν*
*Γκαμπριέλα Σαμόρα ως *Ρούμπι*
*Καρίμε Ερνάντες ως *Άλμα "Αλμίτα" Ντουπρίς Λάντα*
*Ροδρίγο Γιάμας ως *Ελ Μουνιέ*

**Γκεστ εμφάνιση**
*Σάντρα Ετσεβερία ως *Η ίδια*

## Βραβεία
Η Τηλενουβέλα βραβεύτηκε με τα εξής βραβεία:
*1 Βραβείο TVyNovelas (Συμπρωταγωνιστής)
*1 Βραβείο TV Adicto Golden (Επιστροφή Γυναίκας Ηθοποιού)
*1 Βραβείο Bravo  (Ανταγωνίστριας)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Απουσιολόγος

Στο ελληνικό εκπαιδευτικό σύστημα, **απουσιολόγος** είναι μαθητής στον οποίο έχει ανατεθεί να καταγράφει τους απόντες συμμαθητές του οι οποίοι απουσιάζουν, σε ειδικό βιβλίο, το απουσιολόγιο, ενώ μεταφέρει και το βιβλίο ύλης όπου καταγράφεται η διδαχθείσα ύλη της διδακτικής ώρας.

Είθισται να εκτελεί χρέη Απουσιολόγου ο/η μαθητής/τρια που κατέγραψε την υψηλότερη βαθμολογία στην τάξη το αμέσως προηγούμενο τετράμηνο, στην Α΄ Γυμνασίου, για το πρώτο τετράμηνο οι απουσιολόγοι επιλέγονται με κλήρωση μεταξύ των μαθητών που είχαν μέσο όρο βαθμολογίας 10 κατά την αποφοίτηση τους από το δημοτικό, ενώ στο δεύτερο τετράμηνο οι απουσιολόγοι αλλάζουν με βάση τους δύο μαθητές με τον καλύτερο βαθμό στο πρώτο. Στις αλλαγές του σχολικού έτους, οι απουσιολόγοι ορίζονται από τον βαθμό ετήσιας επίδοσής τους στο προηγούμενο έτος.

Κατηγορία:Εκπαίδευση στην Ελλάδα
Ιοκτόνο

Ένα **ιοκτόνο**  είναι οποιαδήποτε φυσικός ή χημικός παράγοντας που απενεργοποιεί ή καταστρέφει ιούς. Αυτό διαφέρει από ένα αντιικό φάρμακο, το οποίο αναστέλλει τον πολλαπλασιασμό του ιού. Τα ιοκτόνα συνήθως επισημαίνονται με οδηγίες για ασφαλή, αποτελεσματική χρήση. Τα ιοκτόνα δεν προορίζονται για χρήση μέσα στο σώμα και τα περισσότερα είναι απολυμαντικά που δεν προορίζονται για χρήση στην επιφάνεια του σώματος.

## Κατάλογος ιοκτόνων

* Σαπούνι και νερό (για πλύσιμο χεριών) 
* Ισοπροπυλική αλκοόλη, αιθανόλη, ''η-'' προπανόλη
* Λευκαντικό
* Διοξείδιο του χλωρίου (ClO2) BioVex: εγκατάσταση, εξοπλισμός, επεξεργασία μη πορωδών επιφανειών, όπως γυμναστήρια, χαλάκια.
* Κυανοβιρίνη-Ν
* ΕΡ 0978289 Α1 με ιώδιο
* Γκρίφιθιν
* Ιντερφερόνη
* Λυσόλη
* NVC-422
* Σκυτοβιρίνη
* Ουρουμίνη
* Virkon απολυμαντικό καθαριστικό PWS ιοκτόνο (για κτηνιατρική χρήση)
* Zonrox
* V-Bind Viricide (για γεωργική χρήση)
* Υποχλωριώδες νάτριο (για υγειονομική περίθαλψη) (για κτηνιατρική χρήση)
* Νανοϊατρικά με βάση λιποσώματα

## Βιβλιογραφικές αναφορές

Κατηγορία:Βιοκτόνα
Λευτέρης Τσιτσούμης

Ο **Λευτέρης (Λέλος) Τσιτσούμης** ήταν Έλληνας ποδοσφαιριστής, ο οποίος αγωνίστηκε ως μέσος για την ομάδα του Άρη Θεσσαλονίκης από το 1964 ως το 1968.

## Βιογραφία
### Καριέρα
Ο Τσιτσούμης ξεκίνησε να αγωνίζεται στην Αναγέννηση Χαλκηδόνας, της οποίας παίκτης παρέμεινε ως το 1964, αν και στην τελευταία του σεζόν δόθηκε δανεικός στον Απόλλων Αθηνών, όπου δεν αγωνίστηκε λόγω της στρατιωτικής του θητείας.

Στον Άρη μεταγράφηκε το καλοκαίρι του 1964 και έπαιξε στα δύο παιχνίδια απέναντι στην ιταλική Ρόμα, όπου οι "κίτρινοι" έφεραν λευκή ισοπαλία στη Θεσσαλονίκη και ηττήθηκαν με 3-0 στην Ρώμη. Ο Τσιτσούμης έπαιζε ως μεσοεπιθετικός, αν και χρησιμοποιήθηκε και σε θέση αμυντικού.

Την σεζόν 1966-67 αγωνίστηκε ως βασικός, συμμετέχοντας στην εκτός έδρας αναμέτρηση με την Γιουβέντους, όπου ο Άρης ηττήθηκε με 5-0. Μέσα στη χρονιά αγωνίστηκε ως πλάγιος οπισθοφύλακας, πραγματοποιώντας πολύ καλές εμφανίσεις.

Το καλοκαίρι του 1968 συνέχισε στον Μέγα Αλέξανδρο.

### Θάνατος
Πέθανε στις 8 Νοεμβρίου 2017, σε ηλικία 75 ετών.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Σμύρνης
Κατηγορία:Μέσοι ποδοσφαιριστές
Ευφορβία η μυρσινίτης

H **Ευφορβία η μυρσινίτης** (*Euphorbia myrsinites*), ανήκει στην οικογένεια Euphorbiaceae (Ευφορβιοειδή), με τα περισσότερα είδη να χαρακτηρίζονται από την ύπαρξη γαλακτώδους χυμού, ο οποίος τις περισσότερες φορές είναι δηλητηριώδης. Κατανέμεται στην νοτιοανατολική μεσογειακή Ευρώπη μέχρι την Χερσόνησο της Κριμαίας. Όσον αφορά την Ελλάδα, συναντάται σε ολόκληρη την ηπειρωτική χώρα, καθώς και στα νησιά του Ιονίου, τις Σποράδες και τα νησιά του βορειανατολικού Αιγαίου, σε πετρώδεις θέσεις, σε υψόμετρο μεταξύ 300-2400 μ. Φυτό πολύ συχνά κατακείμενο με φύλλα αντωοειδή, ακιδωτά, μάλλον σκληρά και σαρκώδη. Σκιάδια 5-12 με βράκτια χρυσοκίτρινα. Ανθίζει από Μάρτιο μέχρι Μάιο.

## Πηγές
*Παπιομύτογλου Β. 2006, Αγριολούλουδα της Ελλάδας. Mediterraneo Editions

*Lafranchis T. & Sfikas G. 2001, Flowers of Greece (Vol. I)

*Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

*Tutin et al. 2005, Flora Europaea Vol 2, Cambridge University Press

## Εξωτερικοί σύνδεσμοι
*https://www.greekflora.gr/el/flowers/1692/Euphorbia-myrsinites
*http://portal.cybertaxonomy.org/flora-greece/cdm_dataportal/taxon/7bcfc395-ace0-4a4b-991c-637161e3d3a1

*http://euromed.luomus.fi/euromed_map.php?taxon=493995&size=medium

## Παραπομπές



Κατηγορία:Ελληνική χλωρίδα
Κατηγορία:Ευφορβιοειδή
Κατηγορία:Δηλητηριώδη φυτά
Ρωμουλέα η βολβοκώδιος

H **Ρωμουλέα η βολβοκώδιος** (*Romulea bulbocodium*) ανήκει στην οικογένεια Ιριδοειδή (Iridaceae) η οποία περιλαμβάνει περίπου 60 γένη με 800 είδη που κατανέμονται σε εύκρατες και τροπικές περιοχές, με αντιπροσωπευτικά φυτά τους κρόκους, τις γλαδιόλες, τις φρέζιες, τις ίριδες κ.α. Οι ρωμουλέες μοιάζουν με τους κρόκους, από τους οποίους διακρίνονται από τον ανθικό ποδίσκο (οι κρόκοι δεν έχουν) και την απουσία λευκής γραμμής στα γραμμοειδή φύλλα. Στην Ευρώπη απαντούν περίπου 9 είδη του γένους *Romulea*, από τα οποία τα 5 στην Ελλάδα. 

## Γεωγραφική κατανομή
Αποτελεί στενομεσογειακό είδος που συναντάται σχεδόν σ’ όλη την Ελλάδα, σε ξέφωτα δασών, πετρώδεις τοποθεσίες και φρύγανα, από το επίπεδο της θάλασσας μέχρι τα 1200 μ. 

## Περιγραφή
Διακρίνεται από τα υπόλοιπα είδη από τον στύλο και τα στίγματα που ξεπερνούν συνήθως τους ανθήρες. Ανθίζει από τον Φεβρουάριο μέχρι τον Απρίλιο και τα άνθη είναι συνήθως λευκά, με φάρυγγα κίτρινο και πινελιές ιώδεις.

## Πηγές
*Παπιομύτογλου Β. 2006, Αγριολούλουδα της Ελλάδας, Mediterraneo Editions.

* Φυτολογία 2006, Εκδοτική Αθηνών.

* Lafranchis T. & Sfikas G. 2001, Flowers of Greece (Vol. II).

* Pignatti, S. 1982. Flora d’Italia. Vol. 1–3. Bologna: Edagricole

* Tutin et al. 2005, Flora Europaea Vol 5, Cambridge University Press

## Εξωτερικοί σύνδεσμοι
* https://www.greekflora.gr/el/flowers/0493/Romulea-bulbocodium

* http://portal.cybertaxonomy.org/flora-greece/cdm_dataportal/taxon/f6ad3ea2-ca3d-42cc-a36d-698d7bfefb16

* http://euromed.luomus.fi/euromed_map.php?taxon=484349&size=medium

## Παραπομπές



Κατηγορία:Ελληνική χλωρίδα
Κατηγορία:Ιριδοειδή
Δημήτρης Μιχαηλίδης

Ο **Δημήτρης Μιχαηλίδης** (Κωνσταντινούπολη, Οθωμανική αυτοκρατορία, 27 Απριλίου 1920 – Αθήνα, 2002) ήταν Έλληνας συνθέτης και σκηνοθέτης. Είναι ο αδελφός του ηθοποιού και σκηνοθέτη Κωστή Μιχαηλίδη, στου οποίου τη σχολή δίδαξε θέατρο.
Καθώς η οικογένειά του μετανάστευσε από την Τουρκία στην Ελλάδα όταν εκείνος ήταν πολύ μικρός, πραγματοποίησε εγκύκλιες σπουδές στην Βαρβάκειο Σχολή. Πτυχιούχος της Νομικής Σχολής του Πανεπιστημίου Αθηνών, ο Δημήτρης Μιχαηλίδης, φοίτησε, παράλληλα στο Ωδείο Αθηνών, το Εθνικό Ωδείο και το Ελληνικό Ωδείο.

Εργάστηκε ως αρχιμουσικός στην Εθνική Λυρική Σκηνή επί 44 χρόνια (1942 – 1986) ως συνεργάτης του Βάλτερ Πφέφερ, ενώ συνέθεσε πλήθος μουσικών έργων όλων των ειδών. Υπηρέτησε, ακόμη, σε όλα τα συνδικαλιστικά όργανα των Ελλήνων μουσουργών, ως μέλος του Δ.Σ. Συνεργάτης της Ελληνικής Ραδιοφωνίας και Τηλεόρασης καθώς και του Ωδείου Αθηνών (1974 – 1992), διετέλεσε επιπλέον, διευθυντής της Συμφωνικής Ορχήστρας της ΕΙΡΤ (1966 – 1974), πρόεδρος του Εθνικού Συμβουλίου Μουσικής της ΟΥΝΕΣΚΟ επί μία δεκαετία (1981 – 1991).

## Παραπομπές


## Πηγές
* Βιογραφικό του συνθέτη στην ιστοσελίδα της Εθνικής Λυρικής Σκηνής Ανακτήθηκε στις 23/2/2021

Μιχαηλιδης Δημητρης
Κατηγορία:Απόφοιτοι του Ωδείου Αθηνών
Μικρά χείλη

Τα **μικρά χείλη,** γνωστά επίσης ως **εσωτερικά χείλη,** είναι δύο πτερύγια του δέρματος και στις δύο πλευρές του ανθρώπινου κολπικού ανοίγματος στο αιδοίο, που βρίσκεται μεταξύ των μεγάλων χειλέων. Τα μικρά χείλη ποικίλλουν ευρέως σε μέγεθος, χρώμα και σχήμα από άτομο σε άτομο.

Τα μικρά χείλη είναι ομόλογα με την αρσενική ουρηθρική επιφάνεια του πέους.  

## Πρόσθετες εικόνες

Αρχείο:Illu repdt female.jpg|Όργανα του γυναικείου αναπαραγωγικού συστήματος.
Αρχείο:Clitoris_outer_anatomy.png|Εξωτερική ανατομία της κλειτορίδας.


## Παραπομπές


Κατηγορία:Ανθρώπινο γυναικείο αναπαραγωγικό σύστημα
Κατηγορία:Αιδοίο
Και αύριο θα είναι μια άλλη μέρα

***Και αύριο θα είναι μια άλλη μέρα*** (Ισπανικά: *Y mañana será otro día*) είναι τηλενουβέλα μεξικάνικης παραγωγής του 2018. Είναι ριμέικ της Χιλιανής τηλενουβέλας του 2009 *Cuenta conmigo*.

Πρωταγωνιστούν Ανχέλικα Βάλε, Ντιέγο Ολιβέρα, Αλεχάντρα Μπάρρος και Λουίς Άτσα.

## Υπόθεση
Η Μόνικα Ρόχας, είναι γραμματέας και αφιερωμένη αποκλειστικά στη δουλειά της στη Media Link, την εταιρεία που ίδρυσε και διευθύνει ο Καμίλο Σαρμιέντο. Η Μόνικα δεν είναι μόνο υπεύθυνη για την επαγγελματική ατζέντα του αφεντικού της, αλλά και για την προσωπική του ζωή, η οποία περιλαμβάνει τη σύζυγό του Ντιάνα και τα παιδιά τους. Από τη στιγμή που η Μόνικα συναντά τον Κάμιλο, τον ερωτεύεται ακόμη και όταν ξέρει ότι η αγάπη της δεν έχει καμία ελπίδα. Αλλά οι προσδοκίες της αγάπης της θα αλλάξουν, όταν η Ντιάνα θα της προτείνει να ερωτευτεί τον Καμίλο, όταν αυτή πεθάνει λόγω σοβαρής ασθένειας.

## Κάστ
*Ανχέλικα Βάλε ως *Μόνικα Ρόχας Αράισα*
*Ντιέγο Ολιβέρα ως *Καμίλο Σαρμιέντο*
*Αλεχάντρα Μπάρρος ως *Ντιάνα Αλκάνταρα Λασκανο ντε Σαρμιέντο*
*Νούρια Μπάχες ως *Εουχένια "Τίτα" Λασκάνο*
*Άνα Λαγιέβσκα ως *Μαργαρίτα Ρόχας*
*Φαμπιάν Ρόμπλες ως *Αδριάν Σαρμιέντο*
*Ντιέγο ντε Ερίκε ως *Μανουέλ Γκονσάλες*
*Φερνάντα Μπόρτσες ως *Λάουρα*
*Εμμανουέλ Παλομάρες ως *Ραφαέλ ντε λα Μάσα*
*Φλορένσια ντε Σαράτσο ως *Χιμένα Ισαγκίρρε*
*Μαουρίσιο Αμπουλαράτς ως *Μαουρίσιο*
*Σοκόρρο Μπονίγια ως *Ισαμπέλα "Τσάμπε" Καστελάρ*
*Εστεφάνια Βιγιαρεάλ ως *Νόρα Σολέ*
*Αντρέα Εσκαλόνα ως *Λίδια*
*Μιράντα Κάι ως *Ρεχίνα Σαρμιέντο*
*Λίσι Μαρτίνες ως *Μπάρμπαρα "Μπάρμπι" Σαρμιέντο*
*Όλιβερ Νάβα ως *Κριστόμπαλ*
*Άρι Πλασέρα ως *Νίκολας "Νίκο" Σαρμιέντο*
*Κρις Πασκάλ ως *Πάμπλο*
*Λουίς Χοσέ Σεβίγια ως *ουίς*
*Σέρχιο Σαλδιβάρ ως *Ιατ. Χουάν*
*Μιγκέλ Ντίας-Μορλέ ως *Αρμάντο*
*Αλεχάντρο Σερβάντες ως *Φέρτσι*
*Σέρχιο Μαδριγάλ ως *Νταμιάν*
*Ροσίο Παδίγια ως *Παλόμα*
*Μονσεράτ Χιμένες ως *Κριστίνα Ριβαπαλάσιος*
*Τζανέτ Πόνσο ως *Πιλάλ Εμπίλ*
*Λουίς Άτσα ως *Ινιάκι ντε λα Μάσα*
*Άνα Λα Σαλβία ως *Αλμουδένα Σερβάντες*
*Μακάρια ως *Μερσέντες Γκάρσα*
*Λέο Ντελούγλιο ως *Ελ Κίλλερ*

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Σταυρούλα Σαμαρά

Η **Σταυρούλα Σαμαρά** είναι πρωταθλήτρια, **Ολυμπιονίκης** (Λονδίνο 2012 και Ρίο 2016) και αρχηγός της Ελληνικής Ολυμπιακής Ομάδας ρυθμικής γυμναστικής.

Το 2012 στην πρόκριση των Ολυμπιακών Αγώνων του Λονδίνου το 2012 αλλά και του Ρίο το 2016 κέρδισε το χάλκινο μετάλλιο. Αγωνίστηκε στα παγκόσμια πρωταθλήματα ρυθμικής γυμναστικής 2010, 2011, 2013, 2014 και 2015. Επίσης, αγωνίστηκε στο Πανευρωπαϊκό πρωτάθλημα Ρυθμικής Γυμναστικής νεανίδων το 2009 στο Μπακού του Αζερμπαϊτζάν, γυναικών το 2010 στη Βρέμη της Γερμανίας, το 2014 στο Μπακού και το 2016 στη Στουτγκάρδη. Επίσης, κέρδισε την πρόκριση για τους Ευρωπαϊκούς Αγώνες 2015 στο Μπακού που έως τώρα η Ελληνική ομάδα δεν έχει καταφέρει ξανά. Επιπροσθέτως, έχει αγωνιστεί και διακριθεί σε τελικούς 22 Παγκόσμιων Κυπέλλων από το 2009 ως και το 2016. 

Αγωνίστηκε στους Ολυμπιακοί Αγώνες του 2012 στο Λονδίνο.. Το 2016 συμμετείχε στους Ολυμπιακούς Αγώνες 2016 στο Ρίο ντε Τζανέιρο ως αρχιγός της ελληνικής εθνικής ομάδας ρυθμικής γυμναστικής.Σπούδασε στο πανεπιστήμιο Κουίν Μάργκαρετ και στο Εθνικό και Καποδιστριακό Πανεπιστήμιο Αθηνών.
Έχει βραβευτεί από τον **Πρόεδρο της Δημοκρατίας** το 2016 για τη συμμετοχή της στους Ολυμπιακούς Αγώνες του Ρίο και δέχθηκε μαζί με την υπόλοιπη Ολυμπιακή Ομάδα του Ρίο τιμητική πρόσκληση στο Ζάππειο Μέγαρο και στη Βουλή των Ελλήνων. 

Επίσης, έχει βραβευτεί από τη **UNICEF** για την προσφορά της στον τηλεμαραθώνιο που διογρανώθηκε από την ΕΡΤ αλλά και από το ΟΡΑΜΑ "**Μαζί για το ΠΑΙΔΙ**" της κυρίας Μαριάννας Βαρδινογιάννη το 2016.  

Έχει παρευρεθεί σε τηλεοπτικές εκπομπές όπως στο *Ώρα των ΣΠΟΡ* όπου ως προσκεκλημένη μοιράστηκε τις αθλητικές της επιτυχίες με τον δημοσιογράφο Αντώνη Κατσαρό, σε κληρώσεις του ΛΟΤΤΟ, σε τηλεμαραθωνίους με φιλανθρωπικό σκοπό κλπ.   

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Αθλητές της γυμναστικής στην Ελλάδα
Κατηγορία:Ολυμπιονίκες
Γεώργιος Βράνος

Ο **Γεώργιος Βράνος** (1969, Αθήνα) είναι Έλληνας διευθυντής ορχήστρας.

## Βιογραφία
Ο Γεώργιος Βράνος γεννήθηκε το 1969 στην Αθήνα. Αποφοίτησε το 1995 από την Ανώτατη Ακαδημία Μουσικής και Θεάτρου του Μονάχου με υποτροφία του Ιδρύματος Ωνάση, λαμβάνοντας δίπλωμα διεύθυνσης ορχήστρας, έχοντας καθηγητή τον Μίχαελ Χέρμαν, και κάνοντας μεταπτυχιακές σπουδές στο ίδιο γνωστικό αντικείμενο. Έχει σπουδάσει στο Εθνικό Ωδείο ανώτερα θεωρητικά με τον Αμάραντο Αμαραντίδη και πιάνο με την Ιφιγένεια Παπαδογιάννη, στο οποίο έλαβε δίπλωμα.

To 1994 έως το 1995, διετέλεσε καλλιτεχνικός διευθυντής της Συμφωνικής Ορχήστρας (Abaco Orchester) του Πανεπιστημίου του Μονάχου, από το 1997 έως το 2003, ήταν αρχιμουσικός  στην Όπερα του Πφόρτσχαϊμ, από το 2003 έως το 2008, διετέλεσε εξέχων αρχιμουσικός και αναπληρωτής καλλιτεχνικός  διευθυντής της Όπερας του Ρέγκενσμπουργκ και από την ίδια χρονιά έως το 2010, εργάστηκε στην Όπερα του Κόμπουργκ στην ίδια θέση και επιπλέον ως καλλιτεχνικός διευθυντής της Συμφωνικής Ορχήστρας Νέων, ενώ κατά την περίοδο 2004 με 2005, υπήρξε καλλιτεχνικός  διευθυντής στην Όπερα του Ρέγκενσμπουργκ.

Έχει συνεργαστεί με τις Όπερες της Τριρ και του Φλενσμπουργκ στη Γερμανία, ενώ έχει διευθύνει πολλάκις γερμανικές συμφωνικές ορχήστρες.

Από το 2010 είναι επίκουρος καθηγητής του Τμήματος Μουσικής Επιστήμης και Τέχνης του Πανεπιστημίου Μακεδονίας με γνωστικό αντικείμενο τη διεύθυνση ορχήστρας, ενώ από το 2019 είναι και πρόεδρος του τμήματος.

Από το 2014 έως το 2017 ήταν ο καλλιτεχνικός διευθυντής Κρατικής Ορχήστρας Θεσσαλονίκης, ενώ τον Ιανουάριου του 2017 τιμήθηκε από το Αριστοτέλειο Πανεπιστήμιο Θεσσαλονίκης για την συνεργασία του ως μαέστρος της Κ.Ο.Θ. με τους φοιτητές του τμήματος μουσικών σπουδών του πανεπιστημίου στο πλαίσιο της Πρακτικής άσκησης του Α.Π.Θ..

## Παραπομπές


Κατηγορία:Έλληνες διευθυντές ορχήστρας
Κατηγορία:Έλληνες πιανίστες
Oxford University Press

Ο **Oxford University Press** (OUP, ) είναι ο μεγαλύτερος πανεπιστημιακός εκδοτικός οίκος στον κόσμο και ο δεύτερος παλαιότερος μετά τον Cambridge University Press. Είναι τμήμα του Πανεπιστημίου της Οξφόρδης και διοικείται από τους Αντιπροσώπους του Τύπου. Αυτή είναι μια ομάδα 15 μελών του πανεπιστημίου. Διευθύνονται από τον Γραμματέα των Αντιπροσώπων, ο οποίος λειτουργεί ως διευθύνων σύμβουλος του OUP και ως κύριος εκπρόσωπός του σε άλλα πανεπιστημιακά όργανα. Το Πανεπιστήμιο της Οξφόρδης χρησιμοποιεί αυτό το σύστημα ελέγχου από τον 17ο αιώνα. 

Το πανεπιστήμιο ξεκίνησε την εκτύπωση βιβλίων γύρω στο 1480. Σύντομα εξελίχθηκε σε έναν μεγάλο εκτυπωτή βίβλων γενικού ενδιαφέροντος, εκκλησιαστικών βιβλίων και επιστημονικών έργων. Ξεκίνησε αυτό που αργότερα έγινε το ''Αγγλικό Λεξικό'' ''της'' ''Οξφόρδης'' στα τέλη του 19ου αιώνα. Τα τελευταία εκατό χρόνια, η Οξφόρδη έχει μεγαλώσει και δημοσιεύει επιπλέον παιδικά βιβλία, σχολικά βιβλία, βιβλία για τη μουσική, περιοδικά, τη σειρά World Classics, μια σειρά με τα καλύτερα σε πωλήσεις κείμενα διδασκαλίας αγγλικής γλώσσας, καθώς και τους ακαδημαϊκούς και θρησκευτικούς τίτλους της. Άνοιξε το πρώτο διεθνές γραφείο της στη Νέα Υόρκη το 1896. Οι αλλαγές που προκλήθηκαν από την τεχνολογία των υπολογιστών και την ανάγκη μείωσης του κόστους, οδήγησαν τον OUP να αναθέσει την εκτύπωση και τη δέσμευσή του. Το τυπογραφείο του OUP στην Οξφόρδη έκλεισε το 1989. Ο πρώην χάρτινος μύλος του στο Wolvercote κατεδαφίστηκε το 2004. 

Ο OUP δημοσιεύει περίπου 6.000 νέους τίτλους σε όλο τον κόσμο κάθε χρόνο. Είναι ένας φιλανθρωπικός οργανισμός, τα κέρδη του πηγαίνουν στο Πανεπιστήμιο της Οξφόρδης. Οι στόχοι αριστείας του πανεπιστημίου στην υποτροφία, στην έρευνα και στην εκπαίδευση υποστηρίζονται μέσω των εκδοτικών του δραστηριοτήτων. 

## Παραπομπές


## Εξωτερικοί σύνδεσμοι

*
*
*Illustrated article: The Most Famous Press in the World, *World's Work and Play*, Ιούνιος 1903

Κατηγορία:Εκδοτικοί οίκοι στο Ηνωμένο Βασίλειο
Συνεργασία Δημοκρατικών Δυνάμεων

Η **Συνεργασία Δημοκρατικών Δυνάμεων** ήταν κεντρώο κυπριακό πολιτικό κόμμα, που ιδρύθηκε το 2020. Το 2022 συγχωνεύθηκε στη Δημοκρατική Παράταξη.

## Ιστορικό
Η Συνεργασία Δημοκρατικών Δυνάμεων ιδρύθηκε στις 7 Οκτωβρίου 2020 ως πολιτική πλατφόρμα, από τους τρείς βουλευτές (Βότσης, Μουσιούττας, Προκοπίου) που ανεξαρτητοποιήθηκαν, και άλλα στελέχη που αποχώρησαν από το Δημοκρατικό Κόμμα λίγους μήνες νωρίτερα. Παράλληλα, συνέστησαν αυτόνομη κοινοβουλευτική ομάδα στη Βουλή των Αντιπροσώπων.

Ενόψει των βουλευτικών εκλογών του 2021, η Συνεργασία Δημοκρατικών Δυνάμεων ανακοίνωσε τη συνεργασία της με τη Δημοκρατική Παράταξη, με τη συμμετοχή στελεχών της στα ψηφοδέλτια. Στις εκλογές, εξελέγησαν δύο μέλη της Συναργασίας, ο Μαρίνος Μουσιούττας και ο Αλέκος Τρυφωνίδης, στη Λευκωσία.

## Έμβλημα
Η κεφαλή συμβολίζει την ανθρωποκεντρική προσέγγιση της πολιτικής. Τα διάφορα κομματάκια (pixels) συμβολίζουν τη σύγκλιση των κοινών προσπαθειών αλλά και το σεβασμό στη διαφορετικότητα των ανθρώπων και των απόψεων. H ένωση αυτών των κομματιών και η αρμονική συνύπαρξη μεταξύ τους είναι στην ουσία η πρόταση της πλατφόρμας.

## Αποτελέσματα Εκλογών
### Βουλή των Αντιπροσώπων

## Παραπομπές


## Εξωτερικοί σύνδεσμοι
* 

Κατηγορία:Κυπριακά πολιτικά κόμματα
Δηλώνω ένοχη

***Δηλώνω ένοχη*** (Ισπανικά: *Me declaro culpable*) είναι τηλενουβέλα μεξικάνικης παραγωγής του 2017. 

Πρωταγωνιστούν Ντανιέλα Κάστρο, Μαϊρίν Βιγιανουέβα και Χουάν Σολέρ.

## Υπόθεση
Ο Φράνκο Ουρσούα είναι ένας δικηγόρος με κύρος του οποίου η καριέρα βασίζεται σε ηθικές αξίες, πάντα αφιερωμένη στην υπεράσπιση εκείνων που έχουν μεγαλύτερη ανάγκη. Είναι παντρεμένος με τη Ρομπέρτα, και έχουν ένα γάμο με τα σκαμπανεβασματά, μιας και η γυναίκα του, θέτει σε κίνδυνο την ευτυχία της οικογένειας λόγω της διπολικής διαταραχής της. Είναι γονείς της Νατάλια, ενός κακομαθημένου κοριτσιού, αλλά με καλή καρδιά.

Η ζωή του Φράνκο αλλάζει εντελώς όταν έρχεται αντιμέτωπος με την υπόθεση της Άλμπα, μιας γυναίκας που φυλακίστηκε επειδή διέπραξε ευθανασία στον σύζυγό της, που πέθαινε. Ο Φράνκο συγκινείται από την ιστορία της Άλμπα και αποφασίζει να την βοηθήσει να απαλλαγεί. Ο στόχος της Άλμπα είναι να ανακτήσει την επιμέλεια του γιου της, ο οποίος βρίσκεται υπό τη φροντίδα της σχιζοφρενικής Ίνγκριντ, της αδερφής του συζύγου της, που την μισεί. Ανάμεσα στον Φράνκο και την Άλμπα, θα υπάρξει μια αμοιβαία αγάπη και ερωτεύονται.

Εν τω μεταξύ, η Νατάλια αντιμετωπίζει επίσης τις τύψεις του. Αφού μεθυστήθηκε από τον φίλο της, Χουλιάν, οδηγεί τον αυτοκινητό της και παρασύρει τον Πάολο, έναν πολλά υποσχόμενο ποδοσφαιριστή, που βλέπει την καριέρα του να καταστρέφεται και να εγκαταλείπεται από τη φίλη του, Κάτια. Αυτό που δεν φανταζόταν κανένας από αυτούς είναι ότι στη μέση της απογοήτευσης του Πάολο και της ενοχής της Νατάλια, θα γεννηθεί μια αγάπη μεταξύ των δύο.

## Κάστ
*Ντανιέλα Κάστρο ως *Ρομπέρτα Μονρόι ντε Ουρσούα*
*Μαϊρίν Βιγιανουέβα ως *Άλμπα Καστίγιο Τεγιές χηρ. ντε Ντουένιας*
*Χουάν Σολέρ ως *Φράνκο Ουρσούα Λάρα*
*Χουάν Ντιέγο Κοβαρούμπιας ως *Πάολο Λέιβα Ρουίς*
*Ιρίνα Μπάεβα ως *Νατάλια Ουρσούα Μονρόι*
*Πέδρο Μορένο ως *Χουλιάν Σομπερόν*
*Σαμπίνε Μουσιέρ ως *Ίνγκριντ Ντουένιας Λόπεζ*
*Ενρίκε Ρότσα ως *Μάουρο Μονρόι*
*Αλεχάντρο Άβιλα ως *Γκαέλ Αουμάδα*
*Ραμίρο Φουμασόνι ως *Τισιάνο Καστόλο*
*Αλεχάντρα Γκαρσία ως *Κάτια Ρόμο*
*Λισσέτ ως *Μπιάνκα Ολμέδο*
*Μαργαρίτα Μαγάνια ως *Χουλιέτα*
*Αμαϊράνι ως *Λουισάνα*
*Αρλέτ Πατσέκο ως *Κιέτα*
*Αλεχάντρο Αραγόν ως *Ραούλ*
*Ρικάρδο Βέρα ως *Ιατ. Μεντισάβαλ*
*Μαριάνο Παλάσιος ως *Ντάντε*
*Ράμσες Αλεμάν ως *Εμανουέλ*
*Μπιμπελότ Μανσούρ ως *Σέλια*
*Αμάντα Λιβερτάδ ως *Όλγα*
*Μίκελ Ματέος ως *Γκαμπριέλ*
*Κριστιάν Βέγα ως *Πέδρο*
*Μάρκο Μέντες ως *Χαβιέρ Ντουένιας Λόπεζ*

## Βραβεία
Η Τηλενουβέλα βραβεύτηκε με τα εξής βραβεία:
*2 Βραβεία TVyNovelas (Ανταγωνίστρια, Μουσικό Θέμα)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Πρόεδρος της Μολδαβίας

Ο **Πρόεδρος της Δημοκρατίας της Μολδαβίας** (ρουμανικά: *Președintele Republicii Moldova*‎) είναι ο αρχηγός του κράτους της Μολδαβίας . Ο τωρινός πρόεδρος είναι η Μάγια Σάντου, η οποία ανέλαβε καθήκοντα στις 24 Δεκεμβρίου 2020.

## Καθήκοντα & Λειτουργίες
Το αξίωμα της προεδρίας στη Μολδαβία είναι σε μεγάλο βαθμό τελετουργικό, με το μεγαλύτερο μέρος της επίσημης πολιτικής εξουσίας να ασκείται από το κοινοβούλιο και τον πρωθυπουργό. Ωστόσο, επειδή ο πρόεδρος εκπροσωπεί τη Μολδαβία διεθνώς, επηρεάζει σε μεγάλο βαθμό τις σχέσεις της χώρας με άλλες χώρες. Επιπλέον, ο πρόεδρος μπορεί να επηρεάσει τη δημόσια τάξη χρησιμοποιώντας το υψηλό προφίλ του για να ξεκινήσει και να συμμετάσχει σε δημόσιο διάλογο.

Μια συλλογή από οργανωτικά όργανα που είναι γνωστά ως Προεδρική Διοίκηση, των οποίων τα μέλη διορίζονται από τον πρόεδρο, χρησιμεύουν ως υπηρεσία επικοινωνίας μεταξύ της κυβέρνησης και της προεδρίας. Ένα γραφείο της Διοίκησης, ονόματι το Ανώτατο Συμβούλιο Ασφαλείας, συμβουλεύει τον πρόεδρο για την εξωτερική πολιτική.

## Κατάλογος προέδρων της Μολδαβίας

## Παραπομπές
 

## Εξωτερικοί σύνδεσμοι
*
*Official website of the President of Moldova
*Official Youtube website of the President of Moldova

Κατηγορία:Πολιτική της Μολδαβίας
Σωκράτης Πετκάκης

Ο **Σωκράτης Πετκάκης** είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1965 ως το 1970, κατακτώντας το κύπελλο Ελλάδος της σεζόν 1969-70.

## Βιογραφία
### Καριέρα
Ο Πετκάκης μεταγράφηκε στον Άρη από την Αναγέννηση Χαλκηδόνας το καλοκαίρι του 1965 και παρ' ότι ήταν δεκαεπτά ετών, ο προπονητής Μπέλα Πάλφι του έδωσε αρκετές συμμετοχές στην ομάδα. Σκόραρε το πρώτο του γκολ στις 5 Ιουνίου 1966, στον αγώνα απέναντι στον Παναιγιάλειο, όπου οι "κίτρινοι" κέρδισαν με 2-0.

Την επόμενη χρονιά αγωνίστηκε ακόμη περισσότερο, πετυχαίνοντας πέντε γκολ, αλλά ο Άρης δεν κέρδισε την ευρωπαϊκή του έξοδο, αφού τερμάτισε στην πέμπτη θέση. Το 1967-68, έδωσε τη νίκη στον Άρη εναντίον του Παναθηναϊκού στις 15 Οκτωβρίου 1967 και πέτυχε χατ-τρικ στη νίκη με 2-3 της ομάδας του μέσα στην Τούμπα, μία εβδομάδα αργότερα. Μέχρι και σήμερα παραμένει ο μοναδικός παίκτης που σκόραρε χατ-τρικ στο ντέρμπι της Θεσσαλονίκης, μετά την θεμελίωση της Α' εθνικής κατηγορίας, το 1959.

Ακολούθησε ένας τραυματισμός που τον άφησε εκτός αγωνιστικών χώρων για δύο μήνες και τις επόμενες δύο σεζόν συνέχισε ως αναπληρωματικός. Αφού ο Άρης κατέκτησε το κύπελλο Ελλάδος του 1969-70, μεταγράφηκε στην ομάδα του Εδεσσαϊκού, όπου αγωνίστηκε στο πρωτάθλημα της Β' εθνικής για την επόμενη διετία.

Την σεζόν 1972-73 επέστρεψε στην Α' εθνική με την ομάδα του Πανσερραϊκού, παίζοντας σε 29 αγώνες και πετυχαίνοντας ένα γκολ. Το καλοκαίρι του 1974 μεταγράφηκε στην ομάδα του Απόλλωνα Καλαμαριάς, συμμετέχοντας πρωτάθλημα της Β' εθνικής. Αν και η ομάδα γνώρισε κατά τη σεζόν 1974/75 τον υποβιβασμό στην Α' ΕΠΣΜ,  ο Πετκάκης παρέμεινε παίκτης του Απόλλωνα και βοήθησε στην επάνοδό της στην Β' Εθνική. Παρέμεινε στην ομάδα της Καλαμαριάς ως το 1977, όταν και έκλεισε την καριέρα του.

### Μετά το ποδόσφαιρο
Ο Πετκάκης εργάστηκε στην Κεντρική Υπηρεσία Διαχείρισης Εγχώριας Παραγωγής (ΚΥΔΕΠ) και στην Αγροτική Τράπεζα, ενώ υπήρξε μέλος της ΕΠΣΜ από το 2000 ως το 2014, δημοτικός σύμβουλος Καλαμαριάς από το 2010 ως το 2014, πρόεδρος Προσχολικής Αγωγής και Ανοικτής Προστασίας Ηλικιωμένων από το 2013 ως το 2017 και πρόεδρος της Σχολικής Επιτροπής Σχολείων Πρωτοβάθμιας Εκπαίδευσης του Δήμου από το 2014 ως το 2020.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πανσερραϊκού
Κατηγορία:Επιθετικοί ποδοσφαιριστές
Η Οικογένεια Μπελιέ

**Η Οικογένεια Μπελιέ** (γαλλικά: La Famille Bélier) είναι γαλλική δραματική κωμωδία του 2014 σε σκηνοθεσία Ερίκ Λαρτιγκώ.

Η ταινία έλαβε έξι υποψηφιότητες στα Βραβεία Σεζάρ, κερδίζοντας το βραβείο για την πιο υποσχόμενη ηθοποιό για τη Λουάν Εμερά.

Ένα ριμείκ της ταινίας στην Αγγλική γλώσσα, ονόματι , έκανε πρεμιέρα στους κινηματογράφους το 2021 και κέρδισε τρια Βραβεία Όσκαρ, ανάμεσα σε αυτά και Όσκαρ Καλύτερης Ταινίας.

## Πλοκή
Στην οικογένεια Μπελιέ, η δεκαεξάχρονη Πολά είναι ο ουσιαστικός διερμηνέας για τους κωφούς γονείς και τον αδελφό της σε καθημερινή βάση στη διαχείριση του οικογενειακού αγροκτήματος στη βορειοδυτική Γαλλία. Επιπλέον, τους βοηθά στην καθημερινή ζωή, σε όλες τις καθημερινές επικοινωνίες με τον έξω κόσμο, όπως στο να απαντά στο τηλέφωνο, να επικοινωνεί με την τράπεζα ή να τους εξηγεί στη νοηματική μια συμβουλή του γιατρού κ.λ.π. Μια μέρα, ο καθηγητής μουσικής στο σχολείο της ανακαλύπτει την όμορφη φωνή της και την ενθαρρύνει να συμμετάσχει σε διαγωνισμό τραγουδιού, το βραβείο του οποίου θα της εξασφαλίσει μια καλή καριέρα και πτυχίο κολεγίου στο διάσημο μουσικό κολέγιο Maîtrise de Radiο  στο Παρίσι. 

Ωστόσο, αυτή η απόφαση θα σήμαινε την έξοδο από την οικογένειά της και τα πρώτα της βήματα προς την ενηλικίωση. Οι γονείς της Πολά, στους οποίους η μουσική είναι άγνωστη, ανησυχούν  για αυτήν την πρωτοβουλία. Η κοπέλα έρχεται αντιμέτωπη συγχρόνως με την αδιαφορία των γονιών της, τις αμφιβολίες της για τη μουσική της κλίση, το καθήκον της απέναντι στην οικογένειά της και την αβεβαιότητα μιας σχέσης με ένα αγόρι της ηλικίας της. Ταυτόχρονα, ο πατέρας της, δυσαρεστημένος με την πολιτική του δημάρχου του χωριού, αποφασίζει να διεκδικήσει το αξίωμα του δημάρχου, παρά την αναπηρία του.

## Διανομή ρόλων

* Καρίν Βιάρ ως Ζιζί Μπελιέ, μητέρα
* Φρανσουά Νταμιέν ως Ροντόλφ Μπελιέ, πατέρας
* Ερίκ Ελμοσνινό ως κος Τομασόν, καθηγητής μουσικής
* Λουάν Εμερά ως Πολά
* Ροξάν Ντυράν ως Ματίλντ
* Ιλιάν Μπεργκαλά ως Γκαμπριέλ, ο όμορφος Παριζιάνος συμμαθητής.

## Αποδοχή
Η ταινία ήταν μεγάλη εμπορική επιτυχία του γαλλικού κινηματογράφου, πραγματοποιώντας 7.450.944 εισιτήρια.Η Λουάν Εμερά, που η εφημερίδα France-Soir την χαρακτήρισε «νέα αποκάλυψη του γαλλικού κινηματογράφου», κέρδισε το βραβείο Σεζάρ για την πιο υποσχόμενη νέα ηθοποιό, το 2015 και βραβείο Lumières 2015 επίσης ως πολλά υποσχόμενη νέα ηθοποιός. 

Τα τραγούδια της ταινίας είναι του Μισέλ Σαρντού.

## Παραπομπές


Κατηγορία:Ταινίες του 2014
Κατηγορία:Γαλλικές ταινίες της δεκαετίας 2010
Κατηγορία:Γαλλόφωνες ταινίες
Κατηγορία:Γαλλικές κωμικές ταινίες
Κατηγορία:Γαλλικές δραματικές κωμωδίες
Κατηγορία:Ταινίες με θέμα την αναπηρία
Κατηγορία:Κωφότητα
Λέο Μπέικελαντ

Ο **Λέο Μπέικελαντ** (Leo Hendrik Arthur Baekeland, 14 Νοεμβρίου 1863 – 23 Φεβρουαρίου 1944) ήταν διακεκριμένος Αμερικανοβέλγος χημικός και εφευρέτης ο οποίος υπήρξε ιδρυτής της αμερικανικής βιομηχανίας *General Bakelite Company*.

## Βιογραφικά στοιχεία & σπουδές
Μεγάλωσε στο Βέλγιο, σπούδασε χημεία στο Πανεπιστήμιο της Γάνδης, ολοκλήρωσε σε ηλικία μόλις 21 ετών το διδακτορικό του στη βιομηχανική χημεία (*maxima cum laude*) και δίδαξε στο εν λόγω πανεπιστήμιο. Το 1889 μετανάστευσε στις Ηνωμένες Πολιτείες Αμερικής, πολιτογραφήθηκε Αμερικανός και εξαιτίας των ευρεσιτεχνιών του απέκτησε μεγάλη φήμη και αμύθητο πλούτο.

Υπήρξε πολυμήχανος εφευρέτης και έμεινε γνωστός, στην ιστορία της επιστήμης, για την καινοτομική ευρεσιτεχνία παραγωγής του φωτογραφικού χαρτιού (το 1893) και τη σημαντική χημική εφεύρεση του **[[Βακελίτης|βακελίτη]]**, που φέρει το όνομα του, το 1907 (U.S. patent 942,699).

## Εφευρέσεις και διακρίσεις
Ήταν εξαιρετικά εφευρετικός και ανήσυχος, δραστηριοποιήθηκε ιδίως στη βιομηχανική χημεία και στη δύση της καριέρας του είχε στην κατοχή του περισσότερες από 100 πατέντες, ορισμένες εκ των οποίων τον έκαναν πολυεκατομμυριούχο για την εποχή του.

thumb|right |'''''Bakelizer''''', η καινοτομική ''συσκευή'' στο εργαστήριο του Λέο Μπέικελαντ
Θεωρείται ως ο *«πατέρας της βιομηχανίας των Πλαστικών»*, σημείο – ορόσημο για την οργανική χημεία, όταν ο Μπέικελαντ, στο δικό του ιδιωτικό εργαστήριο, παρασκεύασε το βακελίτη, ένα απλό, φθηνό πολυμερές (από φαινόλη και φορμαλδεΰδη), που ήταν το πρώτο πλαστικό που παρήχθη και το οποίο ήταν σκληρό, άκαυστο και πάρα πολύ ευέλικτο σε ποικίλες χρήσεις. Η εφεύρεση αυτή οδήγησε στη ραγδαία εξέλιξη και ανάπτυξη της βιομηχανίας των πλαστικών σε όλο τον κόσμο.

Όταν συνταξιοδοτήθηκε, ο γιος του George Washington Baekeland, αποφάσισε να μην ασχοληθεί με τις επιχειρήσεις. Τότε ο Μπέικελαντ πούλησε στην εταιρεία Union Carbide τα δικαιώματα του βακελίτη και τις εγκαταστάσεις των μονάδων του αντί ποσού 16,5 εκατομμυρίων δολαρίων (περίπου 202,8 εκατ. σε τιμές του 2002). Απεβίωσε το 1944 στην πόλη Beacon στην πολιτεία της Νέας Υόρκης.

Το 1993, η American Chemical Society τίμησε τη μνήμη του Λέο Μπέικελαντ για την προσφορά του στη βιομηχανική Χημεία, θεωρώντας την εφεύρεση του βακελίτη ως *ορόσημο έρευνας* στην ιστορία της επιστήμης.

## Παραπομπές


## Εξωτερικοί σύνδεσμοι
* Βιογραφία του Λέο Μπέικελαντ - ''The Famous People''
* Dr. Leo Hendrik Baekeland - ''Who Made America?''

Κατηγορία:Βέλγοι χημικοί
Κάμβρια έκρηξη

250px|μικρογραφία|Αναπαράσταση οργανισμού εκείνης της περιόδου
Η **Κάμβρια έκρηξη** ήταν ένα γεγονός πριν από περίπου 541 εκατομμύρια χρόνια κατά την Κάμβρια περίοδο.  Διήρκεσε περίπου 13 με 25  εκατομμύρια χρόνια και είχε ως αποτέλεσμα τη δημιουργία του ζωικού βασιλείου.  Η έκρηξη συνοδεύτηκε από σημαντικές διαφοροποιήσεις και σε άλλες ομάδες οργανισμών. 

Πριν από την έκρηξη, οι περισσότεροι οργανισμοί ήταν σχετικά απλοί, αποτελούμενοι από μεμονωμένα κύτταρα ή μικρούς πολυκύτταρους οργανισμούς, που περιστασιακά οργανώνονταν σε αποικίες. Καθώς ο ρυθμός διαφοροποίησης στη συνέχεια επιταχύνθηκε, οι οργανισμοί έτειναν να μοιάζουν με τους σημερινούς. Σχεδόν οτιδήποτε ζωντανό υπάρχει σε αυτόν τον πλανήτη, άρχισε να εμφανίζεται αυτήν την περίοδο. 

## Παραπομπές


Κατηγορία:Εξέλιξη
Καραόκε

μικρογραφία|Άτομο τραγουδά καραόκε στο Χονγκ Κονγκ.
Το **καραόκε** (ιαπωνικά: , σύνθετη λέξη από τις ιαπωνικές λέξεις κάρα -  "άδειος" και οόκεσουτορα  "ορχήστρα") είναι τύπος διαδραστικής ψυχαγωγίας η οποία αναπτύχθηκε στην Ιαπωνία, στην οποία οι άνθρωποι τραγουδούν μαζί με ένα καταγεγραμμένο μουσικό βίντεο χρησιμοποιώντας ένα μικρόφωνο. 

Η μουσική είναι μια οργανική έκδοση ενός γνωστού δημοφιλούς τραγουδιού. Οι στίχοι συνήθως εμφανίζονται σε μια βιντεοοθόνη, μαζί με ένα σύμβολο που μετακινείται, ένα χρώμα που αλλάζει ή εικόνες του μουσικού βίντεο (για την καθοδήγηση του τραγουδιστή). Στις κινεζόφωνες χώρες και περιοχές όπως η ηπειρωτική Κίνα, το Χονγκ Κονγκ, η Ταϊβάν και η Σιγκαπούρη, ένα κουτί καραόκε ονομάζεται KTV. Η παγκόσμια αγορά καραόκε εκτιμάται ότι αξίζει περίπου 10 δισεκατομμύρια δολάρια.

Αναπτύχθηκε την δεκαετία του 1960 και του 1970 στην Ιαπωνία. 

## Παραπομπές


Κατηγορία:Φωνητική μουσική
Κατηγορία:Ψυχαγωγία
Κατηγορία:Πολιτισμός της Ιαπωνίας
Κατηγορία:Μουσική εκτέλεση
Κρόκος ο χρυσανθής

Ο **Κρόκος ο χρυσανθής** (επιστ. ονομ. *Crocus chrysanthus*), αποτελεί είδος της Βαλκανικής, που συναντάται σ’ όλη την ηπειρωτική Ελλάδα, καθώς και στα νησιά του Βορείου Αιγαίου, σε υψόμετρο από 400 μέχρι περίπου 1800μ. Διακρίνεται από τα υπόλοιπα είδη του γένους *[[Κρόκος|Crocus]]* από τη εαρινή άνθηση (IΙ-V), παρουσία φύλλων κατά την ανθοφορία, κίτρινους ανθήρες με μελανωπούς βασικούς λοβούς μερικές φορές, στύλο διαιρούμενο σε τρεις βραχίονες (έξι ή παραπάνω στο *Crocus olivieri*) πορτοκαλόχρωμους ίσους ή ελαφρά υπερβαίνοντες τους ανθήρες, άνθη χρυσοκίτρινα, χιτώνες κορμοβολβού σχισμένους σε οριζόντιους δακτύλιους στην βάση.

## Πηγές
*Παπιομύτογλου Β. 2006, Αγριολούλουδα της Ελλάδας.

*Φυτολογία 2006, Εκδοτική Αθηνών.

*Lafranchis T. & Sfikas G. 2001, Flowers of Greece (Vol. II).

*Mathew B. 1983, The Greek species of Crocus (Iridaceae), a taxonomic survey, Ann. Musei Goulandris 6. 

*Strid A. 1980, Φυτά του Ολύμπου.

*Strid A. & Tan K. 1991, Mountain Flora of Greece (Vol. 2)

## Εξωτερικοί σύνδεσμοι
*https://www.greekflora.gr/el/flowers/0202/Crocus-chrysanthus

*http://portal.cybertaxonomy.org/flora-greece/cdm_dataportal/taxon/797238bc-da43-473d-ad0a-ed1b00b74f7f

*http://euromed.luomus.fi/euromed_map.php?taxon=515670&size=medium

## Παραπομπές



Κατηγορία:Ελληνική χλωρίδα
Χρυσανθης
Λίντα Τόμας-Γκρίνφιλντ

Η **Λίντα Τόμας-Γκρίνφιλντ** (, 22 Νοεμβρίου 1952 - ) είναι Αμερικανίδα διπλωμάτης και κυβερνητική αξιωματούχος, που υπηρέτησε ως 31η Πρέσβειρα των Ηνωμένων Πολιτειών στον ΟΗΕ από το 2021 έως το 2025. Είναι μέλος του Δημοκρατικού Κόμματος. 

Επίσης, υπηρέτησε ως Υφυπουργός Εξωτερικών των ΗΠΑ αρμόδια για την Αφρική (2013-2017), ως Γενική Διευθύντρια της Υπηρεσίας Εξωτερικών των ΗΠΑ (2012-2013), καθώς και Πρέσβειρα των ΗΠΑ για τη Λιβερία (2008-2012). 

## Παραπομπές


Κατηγορία:Πρέσβεις των Ηνωμένων Πολιτειών στον ΟΗΕ
Κατηγορία:Οργανισμός Ηνωμένων Εθνών
Κατηγορία:Αμερικανοί διπλωμάτες
Κατηγορία:Πρέσβεις των Ηνωμένων Πολιτειών
Κατηγορία:Στέιτ Ντιπάρτμεντ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Κυβερνητικοί αξιωματούχοι
Κατηγορία:Λουιζιάνα
Κατηγορία:Αξιωματούχοι του Λευκού Οίκου
Κατηγορία:Αξιωματούχοι του Στέιτ Ντιπάρτμεντ
Μάικλ Τσιμίνο (ηθοποιός)

Ο **Μάικλ Τσιμίνο** (αγγλικά: *Michael Cimino*) (γεννημένος στις 10 Νοεμβρίου 1999) είναι Αμερικανός ηθοποιός. Είναι γνωστός για τους ρόλους του ως Bob Palmeri στην ταινία *[[Annabelle Comes Home]]* και ως Victor Salazar στη σειρά του Hulu, *[[Love, Victor]]*, ένα spin-off της ταινίας γυρισμένης το 2018, *[[Αγάπη, Simon|Love, Simon]]*.

## Ζωή και καριέρα
Ο Μάικλ Τσιμίνο γεννήθηκε και μεγάλωσε στο Λας Βέγκας της Νεβάδα και είναι ιταλο-γερμανικής καταγωγής και εν μέρει από το Πουέρτο Ρίκο.  Ο Cimino αντιμετώπισε ρατσισμό στο δημοτικό σχολείο, λέγοντας ότι τα παιδιά τον έριχναν στο πάτωμα και τον κλωτσούσαν, και ισχυρίζεται ότι έτρωγε έντομα, αν και λέει ότι αυτές οι εμπειρίες τον έκαναν πιο συμπονετικό απέναντι στους άλλους. Ανέλαβε την ηθοποιία σε ηλικία οκτώ χρονών αφού συμμετείχε σε θεατρική ομάδα που διδάσκονταν από ένα μέλος της εκκλησίας. Ο Cimino αποφοίτησε από το λύκειο νωρίς για να ασχοληθεί πιο σοβαρά με την ηθοποιία και για αυτό μάλιστα αποφάσισε να μην φοιτήσει στο κολέγιο.

Οι πρώτες πιστώσεις του Cimino περιλαμβάνουν μια διαφήμιση GEICO και έναν πιλότο του 2016 για το σόου του Nickelodeon, *Hopefuls*. Μετακόμισε στο Λος Άντζελες όταν ήταν 18 ετών. Ο Cimino εμφανίστηκε στην ταινία τρόμου του 2019 *[[Annabelle Comes Home]]*, παίζοντας τον ρόλο του Bob Palmeri. Του αρέσει να τραγουδά και να παίζει κιθάρα και να έχει συμπεριλάβει το τραγούδι του "Everything I Own" στο soundtrack της ταινίας.

Τον Αύγουστο του 2019, ανακοινώθηκε ότι ο Μάικλ Τσιμίνο θα πρωταγωνιστήσει ως ο Victor στη σειρά του Disney +, *[[Love, Victor]]*. Η εκπομπή μεταφέρθηκε αργότερα στο Hulu, όπου έκανε πρεμιέρα τον Ιούνιο του 2020.   Ο Cimino συμβουλεύτηκε τον ομοφυλόφιλο ξάδελφό του για να διασφαλίσει ότι ο ρόλος του Victor θα ήταν ένας αξιόπιστος και πιστός χαρακτήρας.

Ο Μάικλ Τσιμίνο ταυτίζεται ως ετεροφυλόφιλος, αν και είπε για τη σεξουαλικότητά του:Δεν θέλω να βάλω τον εαυτό μου σε ένα κουτί και να τον βάλω σε μια θέση όπου αν έβγαινα ως αμφιφυλόφιλος ή ως ομοφυλόφιλος σε 10 χρόνια από τώρα, θα υπερασπίζομαι μια ταυτότητα που ήταν αληθινή στον εαυτό μου. Το 2020, ο Cimino προσχώρησε στο cast του *Black Box*, μιας σειράς podcast επιστημονικής φαντασίας.

## Φιλμογραφία

### Ταινίες

### Τηλεόραση

## Αναφορές


## Εξωτερικοί σύνδεσμοι
* 

Κατηγορία:Αμερικανοί γερμανικής καταγωγής
Κατηγορία:Αμερικανοί ιταλικής καταγωγής
Κατηγορία:Αμερικανοί ηθοποιοί τηλεόρασης
Μάχη του ποταμού Μάργου

Η **Μάχη του ποταμού Μάργου** διεξήχθη τον Ιούλιο του 285 μεταξύ των στρατών των Ρωμαίων αυτοκρατόρων Διοκλητιανού και Καρίνου στην κοιλάδα του ποταμού Μάργου (του σημερινού Μεγάλου Μοράβα) στη Μοισία (σημερινή Σερβία ). Η μάχη αποδείχθηκε το σημείο καμπής που οδήγησε στην τελική επίλυση της κρίσης του τρίτου αιώνα και στην επιστροφή της σταθερότητας στην Αυτοκρατορία.

Ο Καρίνος ηγήθηκε της μεγαλύτερης δύναμης, αλλά η πίστη τού στρατού του σίγουρα αμφισβητείται. Ο Καρίνος φέρεται να είχε αποξενωθεί από άνδρες, των οποίων η υποστήριξη ήταν κρίσιμη για την επιτυχία του, συμπεριλαμβανομένης της κακομεταχείρισης της Συγκλήτου και των γυναικών της και την αποπλάνηση των συζύγων των αξιωματικών του. Οι ακριβείς συνθήκες τής μάχης είναι αμφίβολες, αλλά είναι γνωστό ότι ο Καρίνος σκοτώθηκε κατά τη διάρκειά της, πιθανότατα από έναν από τους δικούς του αξιωματικούς.

Ο Διοκλητιανός έμεινε τότε αποκλειστικός κυρίαρχος της Ρωμαϊκής Αυτοκρατορίας. Η μάχη μπορεί να είχε κλίνει προς τον Καρίνο στην αρχή, αλλά γύρισε προς όφελος του Διοκλητιανού μετά την απομάκρυνση του πραιτωριανού του Καρίνου, του Αριστόβουλου. Μερικοί μελετητές υποπτεύονται ότι ο Αριστόβουλος ήταν ο αξιωματικός, που ήταν υπεύθυνος για τη δολοφονία του Καρίνου, μια εκδοχή που κερδίζει έδαφος λόγω του γεγονότος ότι ο Διοκλητιανός επιβράβευσε αργότερα τον Αριστόβουλο, διατηρώντας τον στο αξίωμα του πραιτωριανού και υπάτου για το υπόλοιπό του 285.

Μετά τη νίκη του, ο Διοκλητιανός ζήτησε όρκο πίστης από τα πρώην στρατεύματα του Καρίνου, και έπειτα έστρεψε την προσοχή του στα σύνορα του Δούναβη, όπου οι Μαρκομάνοι και οι Κουάδοι διεξήγαγαν επιδρομές σε όλο το μήκος τους.

## Παραπομπές


Κατηγορία:Ιστορία της Ρωμαϊκής Αυτοκρατορίας
Άρθρο Ένα

Το **Άρθρο Ένα** (Ιταλικά: *Articolo Uno)* ήταν ένα σοσιαλδημοκρατικό κόμμα στην Ιταλία. Τον Ιούνιο του 2023 συγχωνεύθηκε στο Δημοκρατικό Κόμμα.

## Ιστορία
Το κόμμα ιδρύθηκε τον Φεβρουάριο του 2017 με διάσπαση από το Δημοκρατικό Κόμμα και την Ιταλική Αριστερά, με αρχική ονομασία Άρθρο 1 – Δημοκρατικό Προοδευτικό Κίνημα.  Ο Ρομπέρτο Σπεράντσα έγινε ο πρώτος αρχηγός του κόμματος. Στις 3 Δεκεμβρίου 2017 το κόμμα προσχώρησε στην πολιτική συμμαχία Ελεύθεροι και Ίσοι.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Πρώην πολιτικά κόμματα στην Ιταλία